open-index/open-wikipedia-markdown huggingface dataset:
Grúniky (vrch v Oravských Beskydách)

**Grúniky** (; ) je vrch v Oravských Beskydách. Leží nad Novoťou, približne  severozápadne od Námestova a prechádza ním štátna hranica s Poľskom.

## Poloha
Nachádza sa v strednej časti pohoria, v geomorfologickom podcelku Ošust. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Námestovo a Powiatu żywieckeho a katastrálne územie obce Novoť a Ujsoły. Najbližšími sídlami sú juhovýchodným smerom ležiaca Novoť, východne obec Mútne a západne situovaná Zlatna, Glinka a Ujsoły. Vrch patrí do Chránenej krajinnej oblasti Horná Orava.

## Opis
Grúniky sú súčasťou hlavného hrebeňa medzi sedlom Hlinka () a Hrubou bučinou (). Západným smerom dominuje Muńcul (), južným je sedlom oddelená Pientkuľa () a Dážďany (), východne je vrch Komárne () a severným smerom je plytkým sedlom oddelená Hrubá Bučina. Hrebeňom vedie rozvodie Čierneho (na východe) a Baltského mora (na západe); zo západnej časti vodu odvádzajú prítoky riečky Ujsola do rieky Sola, východnú časť masívu odvodňuje Novotská a Mútňanská ráztoka do Klinianky v povodí Bielej Oravy. Vrcholom vedie značený hrebeňový chodník.

### Výhľady
Vrcholovú časť Grúnikov pokrýva riedky lesný porast, ktorý však obklopuje len nesúvislá, ťažbou výrazne poznačená vegetácia. Z vhodných odlesnených miest sú tak viditeľné okolité vrchy Oravských, Kysuckých, Sliezskych, Žywieckych a Moravsko-sliezskych Beskýd, Oravská Magura, časť Malej Fatry a Nízkych Tatier a jedinečný je pohľad na Tatry.

## Prístup
* po  modrej značke hlavným hrebeňom:
** od juhu z Úšustu cez sedlo Hlinka a Pientkuľu
** od severu z Mútňanského sedla cez Hrubú bučinu
* po  zelenej značke z Mútneho cez Mútňanské sedlo
* po  žltej značke z osady Glinka (PL)

## Referencie

## Pozri aj
* Ošust
* Zoznam vrcholov v Oravských Beskydách

## Externé odkazy
* Poloha na turistickej mape

Kategória:Tisícovky na Slovensku
Kategória:Tisícovky v Poľsku
Kategória:Vrchy v Oravských Beskydách
Kategória:Vrchy v okrese Námestovo
Kategória:Novoť
Kategória:Vrchy v Żywieckych Beskydách
Kategória:Vrchy v Sliezskom vojvodstve
Africký futbalista roka

Ocenenie **Africký futbalista roka** sa každoročné udeľuje najlepšiemu africkému futbalistovi. Ocenenie udeľuje Konfederácia afrického futbalu (CAF) od roku 1992. V rokoch 1970 až 1994 ocenenie udeľoval časopis France Football. V rokoch 1992 až 1994 ocenenia odovzdávali súbežne CAF aj France Football ale iba v roku 1992 bol zhodný víťaz a to Abedi Pele. 
Samuel Eto'o a Yaya Touré sú hráči, ktorí získali ocenenie najviac krát (4 víťazstva).

## Víťazi

### Cena udeľovaná France Football (1970 - 1994)
náhľad|'''Salif KeÏta''', prvý hráč, ktorý sa stal Africkým futbalistom roka
[náhľad|[Roger Milla, dvojnásobný víťaz ocenenia Africký futbalista roka]]
France Football udeľoval ceny za najlepšieho afrického futbalistu v rokoch 1970 až 1994. Udeľovanie ceny bolo prerušené v roku 1995, keď ocenenie Zlatá lopta bola sprístupnená aj neeurópskym hráčom.

[náhľad|[George Weah, získal cenu v roku 1995, v tom istom roku vyhral aj ocenenie Zlatá lopta]]
[náhľad|[Samuel Eto’o, štvornásobný víťaz ocenenia Africký futbalista roka.]]
[náhľad|[Didier Drogba, prvý futbalista z Pobrežia Slonoviny, ktorý získal toto ocenenie]]
náhľad|'''Yaya Touré''', získal toto ocenenie štyrikrát za sebou v rokoch 2011 až 2015
[náhľad|[Mohamed Salah, získal ocenenie dvakrát za sebou v rokoch 2017 a 2018.]]
[náhľad|[Sadio Mané, posledný víťaz ocenenia Africký futbalista roka v roku 2022]]

### Cena udeľovaná CAF (1992 - súčasnosť)

## Viacnásobní víťazi

* hráči vyznačení hrubým písmom sú momentálne aktívni

## Ocenenia podľa národností

## Ocenenia podľa klubu

## Referencie

## Zdroj

Kategória:Futbalové ocenenia
Záporožská jadrová elektráreň

[thumb|Pohľad ponad rieku [Dneper]]

**Záporožská jadrová elektráreň** () je jadrová elektráreň na Ukrajine.

S celkovým inštalovaným výkonom 6 000 MW je najväčšou jadrovou elektrárňou Európy a s čistým výkonom 6 x 950 MW je piata najväčšia na svete. Vyrába viac než polovicu ukrajinskej elektriny z jadra a viac než 20% celkovej ukrajinskej elektriny. Jej prevádzkovateľom je štátna spoločnosť Enerhoatom.

## Technické údaje
Elektráreň má 6 reaktorov typu VVER-1000. Na chladenie využíva vodu z Kachovskej priehrady na rieke Dneper.

Elektráreň má vyššiu úroveň bezpečnosti ako Černobyľská ako aj iný typ reaktorov.
Mark Wenman z Imperial College London uviedol, že „elektráreň má relatívne moderný dizajn reaktora a základné komponenty reaktora sú umiestnené vo vnútri silnej oceľovo-železobetónovej budovy, ktorá dokáže odolať extrémnym vonkajším udalostiam či už prírodným alebo umelým ako náraz lietadla či výbuch.“

## Dejiny
Výstavba elektrárne začala 1. apríla 1981, prvý blok bol spustený v novembri 1984, posledný šiesty v roku 1995.

### Ruská invázia na Ukrajinu
Počas ruskej invázie na Ukrajinu bola elektráreň priamo zasiahnutá ruskými silami 4. marca 2022. Po ostreľovaní vznikol požiar. Dana Drábová, šéfka českého úradu pre jadrovú bezpečnosť ubezpečila, že po útoku sa nedeje nič závažného z pohľadu jadrovej bezpečnosti.

Ruské jednotky sa k mestu Enerhodar priblížili 2. marca, ale civilné obyvateľstvo ich k elektrárni nepustilo. Ruské jednotky elektráreň napadli okolo polnoci. Ukrajinské ministerstvo zahraničných vecí informovalo, že bol zasiahnutý jeden zo šiestich blokov elektrárne. Nebolo hneď zrejmé či boje spôsobili obete. Požiar objektu pre nácvik havarijných situácií sa po hodine podarilo uhasiť. Zasiahnutý blok je podľa hovorcu elektráne v renovácii a teda odstavený, obsahoval však jadrové palivo. V čase zásahu pracoval len jeden blok, na približne 60% nominálneho výkonu.

Dana Drábová, šéfka českého úradu pre jadrovú bezpečnosť po útoku vyhlásila, že ruské jednotky porušili Ženevské konvencie. Ukrajinský prezident Volodymyr Zelenskyj vyhlásil, že ak v elektrárni dôjde k výbuchu, „bude to koniec všetkých, koniec Európy, evakuácia Európy. Ruské vojská môže zastaviť iba okamžitá európska akcia. Žiadna krajina na svete nikdy neostreľovala jadrové bloky.“ Kvôli situácii v elektrárni telefonovali americký prezident Joe Biden, britský priemér Boris Johnson a kanadský priemiér Justin Trudeau s ukrajinským prezidentom Zelenskym. Johnson chcel kvôli útoku zvolať mimoriadne zasadnutie Bezpečnostnej rady OSN.

Cieľom Rusov malo pravdepodobne byť obsadenie elektrárne, nie jej zničenie. Počas invázie na Ukrajinu ruské jednotky tiež obsadili Černobyľskú elektráreň.

## Referencie

## Iné projekty

Záporožská
Kategória:Stavby v Záporožskej oblasti
Záhorský potok (prítok Osturnianskeho potoka)

**Záhorský potok** je potok v regióne Zamagurie na území obce Veľká Franková v okrese Kežmarok v Prešovskom kraji. Je ľavostranným prítokom Kacwinianky a na Slovensku má dĺžku . Je vodným tokom III. rádu. 

## Prameň
Pramení pri štátnej slovensko-poľskej hranici, v severovýchodnej časti územia obce Veľká Franková, v zmiešanom poľnohospodárskom a lesnom extraviláne na severovýchodných svahoch vrchu *Hora* (). Patrí do okresu Kežmarok v Prešovskom kraji a nachádza sa v geomorfologickom celku Spišská Magura v geomorfologickom podcelku Repisko.

## Opis toku
Od prameňa tečie severozápadným smerom lesným a poľnohospodárskym extravilánom územia obce Veľká Franková, sleduje priebeh slovensko-poľskej štátnej hranice. Následne mení smer na severozápad a pokračuje územím Poľska, kde ústi do Kacwinianky ako jej pravostranný prítok. Vodný tok nemá významnejší prítok.

## Pôvod názvu
*Záhorský potok* má pôvod názvu v toponyme lesa *Za Horou*, v priestore ktorého preteká. Z toponyma *Za Horou* rozšírením o formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe *Záhorský potok* ako súčasť veľmi početnej skupiny názvov v slovenskej toponymii, najmä hydronymii. Nemožno vylúčiť ani pôvod názvu podľa polohy potoka z pohľadu pomenúvateľa, čiže obyvateľa *Veľkej Frankovej*, a to potok lokalizovaný za geografickým objektom - vrchom *Hora* s  s rovnakou motiváciou tvorby hydronyma. Výskum ešte pokračuje..   

Názov vodného toku *Záhorský potok* bol štandardizovaný v roku 1988. V priestore slovenskej hydronymie potokov hydronymum *Záhorský potok* nie je jedinečným hydronymom (február 2022); existujú štyri takéto homonymné názvy potokov. 

## Poznámky


## Referencie

Kategória:Vodné toky v okrese Kežmarok 
Kategória:Potoky na Slovensku 
Kategória:Vodné toky v Spišskej Magure
Majstrovstvá Európy v ľadovom hokeji hráčov do 19 rokov 1970

**Majstrovstvá Európy v ľadovom hokeji hráčov do 19 rokov 1970** boli tretie juniorské majstrovstvá Európy v ľadovom hokeji. Majstrami Európy sa po druhýkrát stali hokejisti Sovietskeho zväzu.

## Skupina A
Turnaj Skupiny A sa hral od 27. decembra 1969 do 3. januára 1970 v Ženeve vo Švajčiarsku.

### Konečné poradie

|}
Švajčiarsko zostúpilo do Skupiny „B“ ME 1971.

### Zápasy

## Skupina B
Turnaj Skupiny B sa hral od 26. decembra 1969 do 2. januára 1970 v rakúskych mestách Kapfenberg, Leoben a Bruck an der Mur. Bulharsko sa odhlásilo z turnaja.

### Základné skupiny

#### Skupina A

|}

#### Skupina B

|}

### Zápasy o konečné umiestnenie
#### O 5. miesto

#### O 3. miesto

#### Finále

### Konečné poradie

Nórsko postúpilo do Skupiny „A“ ME 1971.

## Referencie

Kategória:Majstrovstvá Európy v ľadovom hokeji hráčov do 18 rokov
Kategória:Ľadový hokej v 1970
Kategória:Ľadový hokej vo Švajčiarsku
Kategória:Ľadový hokej v Rakúsku
Kategória:Športové podujatia v Rakúsku
Kategória:Športové podujatia v Ženeve
Dožď

**Dožď** () je ruská televízna stanica, ktorá vysielala 24 hodín denne spravodajstvo v HD kvalite. Stanica vysielala predovšetkým správy, analýzy, reportáže a diskusie. Vďaka svojej nezávislosti a kontroverzným reportážam proti režimu prezidenta Vladimíra Putina musela stanica čeliť častým represiám zo strany štátnych orgánov. V auguste 2021 bola vyhlásená za „zahraničného agenta“ a kvôli svojim reportážam o ruskej invázii na Ukrajinu, ktoré šli proti oficiálnemu naratívu bolo stanici Dožď a rádiu Echo Moskvy 1. marca 2022 pozastavené vysielanie. V činnosti pokračuje na sociálnych sieťach.

V septembri 2016 bola po zákaze jedinou povolenou ruskou stanicou na Ukrajine, ale v januári 2017 musela tiež skončiť.

## Referencie

## Externé odkazy
* Oficiálna stránka
* YouTube kanál televízie Dožď (po rusky)
* YouTube kanál televízie Dožď 
* Posledné vysielanie televízie Dožď z 3. marca 2022 na YouTube (po rusky)
* Prvé vysielanie televízie Dožď po obnovení vysielania z 18. júla 2022 na YouTube (po rusky)

## Zdroj

Kategória:Televízne stanice v Rusku
Mútňanské sedlo

**Mútňanské sedlo** (; ) je horské sedlo v pohorí Oravské Beskydy, na štátnej hranici s Poľskom. Leží nad Mútnym, približne  severozápadne od Námestova.

## Poloha
Nachádza sa v strednej časti Oravských Beskýd, na hranici geomorfologických podcelkov Ošust a Pilsko. Severovýchodne leží Magurka () a Tri kopce (), južným smerom sa nachádza vrch Polom (). Západným smerom tečie popod sedlo riečka Bystrá, smerujúca do rieky Sola, východná, slovenská časť je pramennou oblasťou Zlatného potoka v povodí Bielej Oravy. Sedlom a hrebeňom vedie rozvodie Čierneho a Baltského mora.

Sedlo leží na slovensko-poľskej hranici, na rozhraní Žilinského kraja a Sliezskeho vojvodstva. Vedie ním taktiež hranica okresu Námestovo a Powiatu żywieckeho a zasahuje na územie obcí Mútne a Ujsoły. Najbližšími sídlami sú na poľskom území osada Zlatna Huta, patriaca k obci Zlatna a na slovenskom obec Mútne. Slovenská časť sedla zasahuje na územie Chránenej krajinnej oblasti Horná Orava.

## Prístup
* po  zelenej značke z Mútneho
* po  modrej značke hlavným hrebeňom: 
** zo severovýchodného smeru z Pilska cez Tri kopce 
** od juhozápadu z vrchu Grúniky cez Polom

## Referencie

## Pozri aj
* Pilsko (geomorfologický podcelok)
* Ošust

## Externé odkazy
* Poloha na turistickej mape

Kategória:Sedlá Oravských Beskýd
Slnko v sieti 2022

**11. ročník odovzdávania cien [[Slnko v sieti (cena)|Slnko v sieti]]** prebehol 9. apríla 2022, tentokrát v bývalej budove Opery SND v Bratislave.
V dôsledku pretrvávajúcich následkov pandémie COVID-19, do konkurzu mohli byť prihlásené filmové diela i tvorivé výkony z obdobia predchádzajúcich dvoch rokov 2020 až 2021, kedy bola súťaž pozastavená.

O štatút sa spočiatku uchádzalo 29 filmov, z toho 7 hraných, 15 dokumentárnych a 7 kreslených. Do druhého kola postúpilo 11 kandidátov, presnejšie 4 celovečerné tituly, 4 dokumenty a 3 animované. Celkom 12 nominácií získali komédia Martina Šulíka *[[Muž so zajačími ušami]]* (2020) a čiernobiela dráma Ivana Ostrochovského s názvom *[[Služobníci]]* (2020), s 11 predbežnými súťažila koprodukčná snímka *[[Cenzorka]]* (2021) z dielne Petra Kerekesa. 

Aj keď pôvodné tlačové správy SFTA avizovali plány odmeniť i vizuálne filmové efekty či TV hrané počiny, nominácie v týchto kategóriách neboli vyhlásené. Výročný ceremoniál odvysielal v priamom prenose RTVS na svojom hlavnom kanále a jeho večerom opätovne sprevádzal Bruno Ciberej, tentokrát po boku Adely Vinczeovej. V rámci špeciálnych ocenení, sporadicky odovzdali i internetovú cenu, o ktorej v online ankete rozhodla divácka verejnosť. Hlasovanie v ostatnej kategórii trvalo do 3. apríla.

## Ceremónia
; Moderátori
* Bruno Ciberej 
* Adela Vinczeová

; Komentár
* Marek Majeský (hlas)

; Performeri
* Symfonický orchester SND pod ved. dirig. Michaely Rózsa Růžičkovej – hudobný doprovod
* Martin Mihalčín, protagonista kapely Heľenine oči – spev (motív z TV seriálu *[[Uhorčík (seriál)|Uhorčík]]*)
* Tomáš Buranovský – spev (motív z TV seriálu *[[Hniezdo (seriál)|Hniezdo]]*)
* Štefan Štec – spev (motív z TV seriálu *[[Slovania (seriál)|Slovania]]*) 
* Martin Žúži, protagonista kapely Hex  Katarína Žúžiová – spev (motív z filmu *Známi Neznámi*)
* Lucia Gibarti, protagonistka skupiny Hrdza – spev (motív z filmu *Sviňa*)
* Tomáš Šedivý, protagonista kapely Para – spev (motív z filmu *Letní rebeli*)
* Sima Magušinová – spev („Červené polia“ z filmu *Správa*)
* Zuzana Mikulcová – spev („Atlantída“)
 
; Uvádzači kategórií

## Kategórie
### Hlavné
; Filmy

; Tvorcovia

; Herci

### Špeciálne
; Cena pocty  

; Cena divákov

## Nevybrané filmy
; Dlhometrážne

; Dokumentárne

; Animované

## Superlatívy

### Viacnásobní laureáti

 
; Filmy
;; 4 ceny
* *[[Cenzorka]]*
* *[[Muž so zajačími ušami]]*

;; 3 ceny
* *[[Služobníci]]*

; Umelci
;; 2 ceny
* Peter Kerekes

### Viacnásobní kandidáti

; Filmy
;; 12 nominácií
* *Muž so zajačími ušami*
* *Služobníci*

;; 11 nominácií
* *Cenzorka*

;; 6 nominácií
* *[[Správa (film)|Správa]]*

; Umelci
;; 3 nominácie
* Ivan Ostrochovský

;; 2 nominácie
* Katarína Hollá
* Peter Kerekes
* Marek Leščák
* Tobiáš Potočný
* Martin Šulík

## Poznámky


## Referencie
* 

## Externé odkazy

* Slnko v sieti 2022 (oficiálne stránky)
* Slnko v sieti 2022 (stránky SFTA)
* Slnko v sieti 2022 (videozáznam RTVS)

11. ročník (2022)
Kategória:2022 na Slovensku
Grécko-turecká vojna (1919 – 1922)

**Grécko-turecká vojna v rokoch 1919 – 1922** bola vedená medzi Gréckom a Tureckým národným hnutím počas rozdelenia Osmanskej ríše po prvej svetovej vojne, medzi májom 1919 a októbrom 1922. 

Grécka kampaň sa začala predovšetkým preto, že západní spojenci, najmä britský premiér David Lloyd George, sľúbili Grécku územné zisky na úkor Osmanskej ríše, ktorá bola nedávno porazená v prvej svetovej vojne, keďže Anatólia bola súčasťou starovekého Grécka a Byzantskej ríše predtým, ako oblasť obsadili Osmani. Ozbrojený konflikt sa začal, keď sa grécke vojská 15. mája 1919 vylodili v Smyrne (v súčasnosti İzmir). Postupovali do vnútrozemia a ovládli západnú a severozápadnú časť Anatólie vrátane miest Manisa, Balıkesir, Aydın, Kütahya, Bursa a Eskişehir. Ich postup bol kontrolovaný tureckými vojskami v bitke pri Sakaryi v roku 1921. Grécky front sa zrútil s tureckým protiútokom v auguste 1922 a vojna sa fakticky skončila opätovným dobytím Smyrny tureckými vojskami a veľkým požiarom Smyrny. 

V dôsledku toho grécka vláda akceptovala požiadavky Tureckého národného hnutia a vrátila sa k svojim predvojnovým hraniciam, čím prenechala Východnú Tráciu a Západnú Anatóliu Turecku. Spojenci opustili Sèvreskú zmluvu, aby v Lausanne vyjednali novú zmluvu s Tureckým národným hnutím. Lausannská zmluva uznala nezávislosť Tureckej republiky a jej suverenitu nad Anatóliou, Istanbulom a Východnou Tráciou. Grécka a turecká vláda súhlasili s výmenou obyvateľstva.

## Zdroj

Kategória:Dejiny Grécka
Kategória:Dejiny Turecka
Kategória:Vojny 20. storočia
Marek Šafin

**Marek Šafin** (* 24. január 1968, Michalovce) je slovenský diplomat, bývalý veľvyslanec Slovenska na Ukrajine.

## Životopis
Pred vymenovaním do funkcie veľvyslanca bol riaditeľom odboru štátov východnej Európy, južného Kaukazu a strednej Ázie na Ministerstve zahraničných vecí a európskych záležitostí.

### Veľvyslanec Slovenska na Ukrajine
Prezident Andrej Kiska ho do funkcie vymenoval 10. júla 2018. Jeho predchodcom na Ukrajine bol v rokoch 2014 až 2018 Juraj Siváček.

Po vypuknutí ruskej invázie na Ukrajinu slovenské veľvyslanectvo fungovalo v Kyjeve. Niektorí zamestnanci boli evakuovaní ešte pred začiatkom invázie, 7 dní po začiatku bol evakuovaný aj veľvyslanec. Konvoj s veľvyslancom na Slovensko dorazil po 60 hodinách cesty cez Moldavsko, Rumunsko a Maďarsko.

V júni 2024 prezident Peter Pellegrini vymenoval Šafinovho nástupcu: Pavla Vízdala.

## Referencie

## Iné projekty

## Externé odkazy
* Profil na stránke veľvyslanectva 

Kategória:Osobnosti z Michaloviec
Kategória:Slovenskí diplomati
Kategória:Veľvyslanci Slovenska na Ukrajine
Dmytro Ivanovyč Kuleba

**Dmytro Ivanovyč Kuleba** (; * 19. apríl 1981, Sumy, Ukrajinská SSR, Sovietsky zväz) je ukrajinský diplomat, od roku 2020 minister zahraničných vecí Ukrajiny.

## Životopis
Kuleba v roku 2003 absolvoval Inštitút medzinárodných vzťahov, súčasť Národnej univerzity Tarasa Ševčenka, v roku 2005 získal doktorát z práva.

Od roku 2003 pracuje pre Ministerstvo zahraničných vzťahov Ukrajiny. Od roku 2014 bol veľvyslancom pre špeciálne činnosti. Pracoval na vytvorení strategickej komunikácie ministerstva. V apríli 2016 sa stal stálym reprezentantom Ukrajiny pri Rade Európy. V roku 2019 sa stal vicepremiérom pre európsku a euro-atlantickú integráciu. Na tomto poste pracoval od 29. augusta 2019 do 4. marca 2020.

4. marca 2020 bol vymenovaný za ministra zahraničných vecí.

## Referencie

## Iné projekty

## Externé odkazy
* Profil na stránke veľvyslanectva 

## Zdroj
* 

Kategória:Ukrajinskí diplomati
Kategória:Ukrajinskí právnici
Kategória:Ministri zahraničných vecí Ukrajiny
Kategória:Stáli predstavitelia Ukrajiny pri Rade Európy
Kategória:Osobnosti zo Súm
Kyselina 3-ureidopropiónová

**Kyselina 3-ureidopropiónová** alebo ***N''-karbamoyl-β-alanín''' je medziprodukt v metabolizme [[Uracil|uracilu]]. Jej konjugovanou bázou je '''3-ureidopropionát'''. Je to [[Močovina|močovinový]] derivát [[Beta-alanín|β-alanínu]].

== Syntéza ==
Kyselina 3-ureidopropiónová vzniká z [[Dihydrouracil|dihydrouracilu]] štiepením [[Pyrimidín|pyrimidínového]] kruhu. Reakciu katalyzuje [[enzým]] [[dihydropyrimidináza]]:

: dihydrouracil + H<sub>2</sub>O → 3-ureidopropionát

3-Ureidopropionát sa následne [[Deaminácia|deaminuje]] a [[Dekarboxylácia|dekarboxyluje]] pôsobením enzýmu [[Β-ureidopropionáza|β-ureidopropionázy]], čím z neho vzniká [[Beta-alanín|β-alanín]]:***'

: 3-ureidopropionát + H2O → β-alanín + CO2 + NH3

## Referencie

## Pozri aj
* Metabolizmus pyrimidínov

Kategória:Močovina
Kategória:Propionáty
Dihydrotymín

**Dihydrotymín** je medziprodukt v katabolizme dusíkatej báze tymínu.

## Syntéza
Dihydrotymín vzniká podobným spôsobom ako dihydrouracil, a to dehydrogenáciou. Dihydrotymín má však metylovú skupinu naviac. Dehydrogenáciu tymínu katalyzuje dihydropyrimidíndehydrogenáza:

: tymín + NADPH + H+ → dihydrotymín + NADP+

Dihydrotymín sa potom štiepi dihydropyrimidinázou, čím z neho vzniká 3-ureidoizobutyrát:

: dihydrotymín + H2O → 3-ureidoizobutyrát

## Referencie

Kategória:Pyrimidíny
Kategória:Močovina
Tri kopce (vrch v Oravských Beskydách)

**Tri kopce** (; ) je vrch v Oravských Beskydách. Leží nad obcou Mútne, približne  severozápadne od Námestova a prechádza ním štátna hranica s Poľskom.

## Poloha
Nachádza sa v strednej časti pohoria, v geomorfologickom podcelku Pilsko. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Námestovo a Powiatu żywieckeho a katastrálne územie obce Mútne, Ujsoły a Jeleśnia. Najbližšími sídlami sú juhovýchodne situované Mútne a Oravské Veselé, severozápadne ležiaca Węgierska Górka a severovýchodne obec Korbielow. Vrch patrí do Chránenej krajinnej oblasti Horná Orava.

## Opis
Vrch Tri kopce je súčasťou hlavného hrebeňa medzi Pilskom () a Mútňanským sedlom. Severným smerom susedí Kotarnica () a Romanka (), západným Rysianka () a Lipowska (), južným Magurka (), Veľký Grúň () a Okrúhle () a východným Mechy (), Pilsko () a Polanica (). Hrebeňom vedie rozvodie Čierneho (na juhovýchode) a Baltského mora (na severozápade); juhozápadné svahy odvodňuje Bystrá do rieky Sola, severné Sopotnia wielka do Koszarawy a voda z juhovýchodnej časti smeruje Mútňankou do Bielej Oravy. Vrcholom vedie značený hrebeňový chodník.

### Výhľady
Súvislý lesný porast vrcholovej časti umožňuje len obmedzený rozhľad. Z vhodných lokalít s nízkou vegetáciou sú pozorovateľné okolité vrchy Oravských, Kysuckých a Žywieckych Beskýd, časť Malej Fatry, Oravskej Magury, Nízkych a Západných Tatier.

## Prístup
* po  modrej značke hlavným hrebeňom od juhu z Mútňanského sedla
* po  zelenej značke z Mútneho cez Mútňanské sedlo
* po  červenej značke zo sedla Hliny cez Polanicu

## Referencie

## Pozri aj
* Pilsko (geomorfologický podcelok)
* Zoznam vrcholov v Oravských Beskydách

## Externé odkazy
* Poloha na turistickej mape

Kategória:Tisícovky na Slovensku
Kategória:Tisícovky v Poľsku
Kategória:Vrchy v Oravských Beskydách
Kategória:Vrchy v okrese Námestovo
Kategória:Mútne
Kategória:Vrchy v Żywieckych Beskydách
Veľký Grúň (vrch v Oravských Beskydách)

**Veľký Grúň** (; ) je vrch v Oravských Beskydách. Leží nad obcou Mútne, približne  severozápadne od Námestova a prechádza ním štátna hranica s Poľskom.

## Poloha
Nachádza sa v strednej časti pohoria, v geomorfologickom podcelku Ošust. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Námestovo a Powiatu żywieckeho a katastrálne územie obce Mútne a Ujsoły. Najbližšími sídlami sú východne situované Mútne, juhovýchodne ležiaca Novoť a západným smerom poľské osady Zlatna, Glinka a Ujsoły. Vrch patrí do Chránenej krajinnej oblasti Horná Orava.

## Opis
Veľký Grúň je súčasťou hlavného hrebeňa medzi sedlom Hlinka () a Mútňanským sedlom. Severným smerom susedí Wilczy Groń () a Polom (), východným Okrúhle (), južným je plytkým sedlom oddelená Hrubá bučina () a Grúniky () a západným Okragla (). Hrebeňom vedie rozvodie Čierneho (na východe) a Baltského mora (na západe); západné svahy odvodňujú prítoky Bystrej do rieky Sola, voda z východnej časti masívu smeruje Zlatným potokom do Mútňanky v povodí Bielej Oravy. Vrcholom vedie značený hrebeňový chodník.

### Výhľady
Vrcholovú časť pokrýva na slovenskej časti súvislý, na západnej poľskej časti nesúvislý lesný porast, umožňujúci obmedzený rozhľad. Z vhodných lokalít s nízkou vegetáciou je tak možné vidieť okolité vrchy Oravských, Kysuckých, Sliezskych, Žywieckych a Moravsko-sliezskych Beskýd, časť Malej Fatry a Tatier.

## Prístup
* po  modrej značke hlavným hrebeňom:
** od juhu zo sedla Hlinka cez Grúniky
** od severu z rázc. Tri kopce cez Mútňanské sedlo
* po  zelenej značke z Mútneho cez Mútňanské sedlo
* po  žltej značke z osady Glinka (PL) cez Grúniky

## Referencie

## Pozri aj
* Ošust
* Zoznam vrcholov v Oravských Beskydách

## Externé odkazy
* Poloha na turistickej mape

Kategória:Tisícovky na Slovensku
Kategória:Tisícovky v Poľsku
Kategória:Vrchy v Oravských Beskydách
Kategória:Vrchy v okrese Námestovo
Kategória:Mútne
Kategória:Vrchy v Żywieckych Beskydách
Kategória:Vrchy v Sliezskom vojvodstve
Súšava

**Súšava** môže byť:

* vrch v Oravských Beskydách (), pozri Súšava (vrch v Oravských Beskydách)
* vrch v Skorušinských vrchoch (), pozri Súšava (vrch v Skorušinských vrchoch)
Cena Emila Belluša

**Cenu [[Emil Belluš|Emila Belluša]]** od roku 1990 udeľuje Spolok architektov Slovenska a Rada Fondu výtvarných umení za celoživotné dielo v oblasti architektúry. Cena je vytvorená ako vďaka za prínos a význam osobnosti akademika Emila Belluša, popredného slovenského architekta, akademika, pedagóga, vedca a zakladateľa Fakulty architektúry na Slovenskej vysokej škole technickej, s trvalou pripomienkou ďalším generáciám slovenských architektov. Udeľuje sa slovenským architektom za významné celoživotné dielo.

Cena sa udeľuje každoročne a tej istej osobe môže byť udelená iba raz. Predmetom ocenenia sú architektonická tvorba, alebo pedagogická, vedecká a výskumná činnosť.

Laureát Ceny obdrží medailu a oprávnenie užívať titul „Laureát ceny Emila Belluša" spolu s finančnou odmenou vo výške 2 000 Eur z prostriedkov fondu výtvarných umení.

## Cena Emila Belluša za celoživotné dielo
* 1990 – Eugen Kramár
* 1991 – Vladimír Karfík
* 1992 – Ferdinand Milučký, Michal Maximilián Scheer
* 1993 – Karol Chudomelka
* 1995 – Ivan Matušík
* 1996 – Ladislav Foltyn
* 1997 – Jozef Chrobák
* 1998 – Štefan Svetko
* 1999 – Štefan Lukačovič
* 2000 – Dušan Kuzma
* 2001 – Tibor Alexy
* 2002 – Viera Mecková
* 2004 – Štefan Šlachta
* 2005 – Marián Marcinka
* 2006 – Vojtech Vilhan
* 2007 – Antonín Stuchl
* 2008 – Jaroslav Vítek
* 2009 – Jozef Struhař
* 2010 – Ladislav Kušnír
* 2011 – Rastislav Janák
* 2012 – Virgil Droppa
* 2013 – Igor Petro
* 2014 – Ján Miloslav Bahna
* 2015 – Vladimír Dedeček
* 2016 – Ferdinand Konček, Iľja Skoček, Ľubomír Titl
* 2017 – Alexander Bél
* 2018 – Peter Brtko
* 2019 – Klára Kubičková (teoretička architektúry)
* 2020 – Ivan Gürtler
* 2021 – Stanislav Toman
* 2022 – Pavol Merjavý

## Referencie
* 
* 


Kategória:Emil Belluš
Kategória:Architektúra na Slovensku
Kategória:Ceny za architektúru
Belluš
Chloritan

**Chloritan** je anión, ktorého vzorec je ClO2-. Obsahuje atómu chlóru v oxidačnom stave +3. Chloritany sú zlúčeniny, ktorá obsahujú chloritanový anión. Formálne sú to soli kyseliny chloritej.

## Zlúčeniny
Kyselina chloritá HClO2 je najmenej stabilná oxokyselina chlóru a bola pozorová len vo vodnom roztoku pri nízkych koncentráciách. Keďže nie je možné ju koncentrovať, nie je komerčne dostupná. Jej zlúčeniny s alkalickými kovmi a kovmi alkalických zemín sú bezfarebné alebo svetložlté. Chloritan sodný je jediný komerčne dôležitý chloritan. Chloritany s ťažkými kovmi (Ag+, Hg+, Tl+, Pb2+, ale aj Cu2+ a NH4+) sú nestabilné a explozívne sa rozkladajú v teple alebo pri náraze.

Chloritan sodný vzniká nepriamo z chlorečnanu sodného, NaClO3. Najprv vzniká explozívny nestabilný plynný oxid chloričitý, ClO2, ktorý sa tvorí redukciou chlorečnanu sodného vhodným redukčným činidlom, napríklad metanolom, peroxidom vodíka, kyselinou chlorovodíkovou alebo oxidom siričitým.

## Štruktúra a vlastnosti
Chloritanový anión má tvar lomenej molekuly kvôli prítomnosti voľných elektrónových párov v atóme chlóru. Väzba O–Cl–O má 111° a dĺžka väzby Cl–O je 156 pm. Chloritanový anión je silný oxidant chlórových oxyaniónov a má vysoké hodnoty poločlánkových potenciálov.

## Použitie
Najdôležitejším chloritanom je chloritan sodný, NaClO2, ktorý sa používa na bielenie textilu, dužiny a papiera. Keďže je to však silný oxidant, nepoužíva sa priamo, ale na tvorbu neutrálnej zlúčeniny ClO2, bežne pri reakcii s HCl:

: 5 NaClO2 + 4 HCl → 5 NaCl + 4 ClO2 + 2 H2O

## Ostatné oxyanióny
Existuje niekoľko oxyaniónov chlóru, ktoré majú oxidačné stavy +1, +3, +5 a +7, ktorým odpovedajú zlúčeniny ClO− (chlórnan),  (chloritan),  (chlorečnan) a  (chloristan). Okrem toho existuje ešte chloridový anión, Cl-, ktorého oxidačné číslo je -1. Tieto zlúčeniny patria do väčšej skupiny oxidov chlóru.

## Referencie

* *Kirk-Othmer Concise Encyclopedia of Chemistry*, Martin Grayson, Editor, John Wiley & Sons, Inc., 1985

## Pozri aj
* Tetrachlórodekaoxid, liek súvisiaci s chloritanovým aniónom
* Chloryl, ClO2+

## Zdroj


Kategória:Anióny
Kategória:Zlúčeniny chlóru
Kyselina 3-ureidoizobutyrová

**Kyselina β-ureidoizobutyrová** alebo **3-ureidoizobutyrová** je medziprodukt v katabolizme tymínu. Jej konjugovanou bázou je **β-ureidoizobutyrát** alebo **3-ureidoizobutyrát**.

## Syntéza
Kyselina β-ureidoizobutyrová vzniká z dihydrotymínu štiepením kruhu. Reakciu katalyzuje enzým dihydropyrimidináza:

: dihydrotymín + H2O → β-ureidoizobutyrát

β-Ureidoizobutyrát sa potom premieňa na 3-aminoizobutyrát pôsobením enzýmu β-ureidopropionázy. V procese dochádza k deaminácii a dekarboxylácii:

: β-ureidoizobutyrát + H2O → 3-aminoizobutyrát + CO2 + NH3

## Referencie

Kategória:Močovina
Dihydropyrimidináza

**Dihydropyrimidináza** (EC 3.5.2.2) je enzým, ktorý katalyzuje nasledujúcu chemickú reakciu:

:5,6-dihydrouracil + H2O \rightleftharpoons 3-ureidopropionát

Substrátmi tohto enzýmu sú teda 5,6-dihydrouracil a voda, zatiaľ čo jeho produktom je 3-ureidopropionát. Medzi substráty tohto enzýmu patrí aj 5,6-dihydrotymín (ktorý sa štiepi na 3-ureidoizobutyrát) a hydantoín (ktorý sa štiepi na kyselinu hydantoovú).

Tento enzým patrí medzi hydrolázy, ktoré štiepia nepeptidovú väzbu uhlík-dusík, konkrétne v cyklických amidoch. Systematický názov tohto enzýmu je **5,6-dihydropyrimidín amidohydroláza**, ale bežne sa označuje i ako **hydantoináza** alebo **hydropyrimidínhydratáza**. 

Tento enzým sa účastní troch metabolických dráh: metablizmu pyrimidínov, metabolizmu β-alanínu a biosyntézy pantotenátu a CoA.

## Štúdie štruktúry
Na konci roku 2007 bolo známych 10 štruktúr pre tento druh enzýmov, s PDB kódmi , , , , , , , ,  a . 

## Referencie

## Literatúra
* 
* 

## Zdroj

Kategória:Hydrolázy
Β-Ureidopropionáza

**β-Ureidopropionáza** (EC 3.5.1.6) je enzým, ktorý katalyzuje nasledujúcu chemickú reakciu:

: *N*-karbamoyl-β-alanín + H2O \rightleftharpoons β-alanín + CO2 + NH3

Substrátmi tohto enzýmu sú teda ''N''-karbamoyl-β-alanín (3-ureidopropionát) a voda, zatiaľ čo jeho produktmi sú β-alanín, oxid uhličitý a amoniak. Tento enzým pôsobí aj na 3-ureidoizobutyrát, ktorý sa štiepi na 3-aminoizobutyrát.

Tento enzým patrí medzi hydrolázy, ktoré pôsobia na nepeptidové väzby uhlík-dusík, konkrétne v lineárnych amidoch. Tento enzým sa účastní troch metabolických dráh: metablizmu pyrimidínov, metabolizmu beta-alanínu a biosyntézy pantotenátu a CoA.

## Štúdie štruktúry
Na konci roku 2007 bolo známych 6 štruktúr pre tento druh enzýmov, s PDB kódmi , , , ,  a .

## Referencie

## Literatúra
* 
* 
* 

## Zdroj

Kategória:Hydrolázy
Seuil-d’Argonne

**Seuil-d’Argonne** môže byť:
* francúzska obec, pozri Seuil-d’Argonne (obec)
* francúzsky kantón, pozri Seuil-d'Argonne (kantón)
Henrik Svensmark

náhled|Paleoklimatická korelácia medzi zmenami toku kozmického žiarenia a teploty morí.
**Henrik Svensmark** (* 1958 ) je dánsky fyzik a profesor na DTU Space v Kodani, kde je riaditeľom centra pre výskum slnečnej klímy. Je známy predovšetkým pre svoju teóriu vplyvu kozmického žiarenia na tvorbu oblakov a tak nepriame pôsobenie na globálne otepľovanie.

## Svensmarkova teória
Teória sa týka vplyvu kolísania žiarenia prichádzajúceho zo Slnka (napríklad slnečný cyklus ) či iných zdrojov. Žiarenie má potom vplyv na formovanie oblačnosti a tá cez albedo a skleníkový efekt má vplyv na teplotu. Pre rôzne časové škály bola nájdená silná korelácia medzi kozmickým žiarením a teplotou. Hoci korelácia nie je kauzalita, vytvára silný argument pre Svensmarkovu teóriu vplyvu kozmického žiarenia na fluktuácie globálnych teplôt.

## Referencie

## Pozri aj
*Klimatoskeptik

Kategória:Klimatológia
Kategória:Klimatické zmeny
Kategória:Dánski vedci
Bytový podnik mesta Košice

**Bytový podnik mesta Košice** (skrátene **BPMK**) je mestská obchodná spoločnosť, ktorá patrí medzi najväčšie spoločnosti v oblasti správy nehnuteľností. Je najvýznamnejším poskytovateľov komplexných riešení a služieb v oblasti správy nehnuteľností. Spravuje významnú časť nehnuteľného majetku mesta Košice (viac ako 500 000 štvorcových metrov). BPMK realizuje náročné investičné projekty pre komerčnú sféru, ako aj pre štátnu správu a samosprávu.

## História
V bývalom Československu boli Košice najrýchlejšie rastúce mesto v štáte. Pre riešenie bytovej otázky pre neustále narastajúci počet obyvateľov, vznikol v roku 1949 *Jednotný národný výbor*, ktorý v tom čase evidoval viac ako 3 000 žiadostí o byt. V roku 1951 sa s príchodom výstavby železiarní očakával ďalší nárast obyvateľstva. Riešenie problémov s bývaním si vyžiadalo vznik samostatného mestského podniku. Na základe zákona z roku 1948 bol tak zriadený *Bytový a domový kombinát mesta Košice* – komunálny podnik s účinnosťou od 1. januára 1951. Prvým riaditeľom podniku bol Ľudovít Rudík. Novovytvorený podnik začal hospodáriť s 23 bytovými domami vo vlastníctve mesta, 29 skonfiškovanými bytmi a 112 domovými národnými správami. V tom čase mal podnik iba 4 administratívnych pracovníkov a len niekoľko robotníkov. V prvom roku činnosti podniku sa postavilo až 380 bytových jednotiek, z toho 268 v jeho bytovej výstavbe a 112 v súkromnej výstavbe. 29. novembra 2008 založilo mesto obchodnú spoločnosť, ktorá pôsobí do dnes.

### Zlúčenia a transformácie
V roku 2011 sa podnik zlúčil so *Strediskom služieb* a poslednou zásadnou transformáciou prešiel podnik v roku 2012, kedy sa spojil so *Správou majetku mesta*.

### Aktuálna situácia
Bytový podnik aktuálne spravuje 7 677 bytových jednotiek. Jedná sa o jednotky v súkromnom i obecnom vlastníctve, 44 nebytových objektov vrátane 13 hál, budovy Magistrátu mesta Košice, historické objekty, akými sú Historická radnica, Jakabov palác, Archeologický komplex Dolná brána či Hrnčiarska ulica. Zároveň spravuje aj 226 nebytových priestorov, 111 školských zariadení, ale aj transformačné stanice a stanice výmenníkov tepla.

## Referencie

## Externé odkazy

* Oficiálna stránka BPMK

Kategória:Podniky založené v 2008
Kategória:Podniky v Košiciach
Majstrovstvá sveta v ľadovom hokeji hráčov do 18 rokov 2022

**Majstrovstvá sveta v ľadovom hokeji hráčov do 18 rokov 2022** boli 23. MS v ľadovom hokeji hráčov do 18 rokov. Turnaj Top divízie sa hral od 23. apríla do 1. mája 2022 v nemeckých mestách Landshut a Kaufbeuren.

## Základné skupiny
Kvôli vylúčeniu Ruska a Bieloruska mali skupiny len po štyroch účastníkoch a všetci postúpili do play-off.

### Skupina A

|}

### Skupina B

|}

## Play-off

### Štvrťfinále

### Semifinále

### O 3. miesto

### Finále

## Konečné poradie

## Nižšie divízie
### I. A divízia
Turnaj I. A divízie MS 2022 sa hral v Piešťanoch na Slovensku od 11. do 17. apríla 2022.

|

|}

#### Zápasy Slovenska

### I. B divízia
Turnaj I. B divízie MS 2022 sa hral v Asiagu v Taliansku od 25. apríla do 1. mája 2022.

|

|}

### II. A divízia
Turnaj II. A divízie MS 2022 sa hral v Tallinne v Estónsku od 3. do 9. apríla 2022.

|

|}

### II. B divízia
Turnaj II. B divízie MS 2022 sa hral v Sofii v Bulharsku od 21. do 24. marca 2022.

|

|}

### III. A divízia
Turnaj III. A divízie MS 2022 sa hral v Istanbule v Turecku od 11. do 17. apríla 2022.

|

|}

### III. B divízia
Turnaj III. B divízie MS 2022 sa hral v Sarajeve v Bosne a Hercegovine od 17. do 22. apríla 2022.

|

|}

## Referencie

Kategória:Majstrovstvá sveta v ľadovom hokeji hráčov do 18 rokov
Kategória:Majstrovstvá sveta v ľadovom hokeji 2022
Kategória:Ľadový hokej v 2022
Kategória:Ľadový hokej v Nemecku
Kategória:Športové podujatia v Nemecku
Kategória:2022 v Nemecku
Kategória:Landshut
Kategória:Kaufbeuren
Nordkapp

**Nordkapp** môže byť:
*obec v Nórsku, pozri Nordkapp (obec)
*mys:
** na ostrove Magerøya v pevninskom Nórsku, normovaný slovenský názov: Severný mys, pozri Severný mys (Magerøya)
** v Svalbarde, normovaný slovenský názov: Severný mys, pozri Severný mys (Nordaustlandet)
** na Medveďom ostrove v Nórsku, pozri Nordkapp (Medvedí ostrov)
** na ostrove Jan Mayen, pozri Nordkapp (Jan Mayen)
R-4D

R-4D je malý hypergolický raketový motor určený pre kontrolu polohy a orientácie a niekedy i pohonu - RCS (reaction control system), pôvodne navrhnutý spoločnosťou Marquardt Corporation na použitie pre kozmickú loď, pre pristátie na Mesiaci v rámci programu Apollo. V súčasnosti Aerojet Rocketdyne Holdings vyrába a predáva moderné verzie motorov R-4D.
Motor je dimenzovaný až na jednu hodinu nepretržitého ťahu, celkovo 40 000 sekúnd a až 20 000 samostatných zápalov, s ťahom až 490N. Veľkosť trysky ovplyvňujúca výsledný špecifický impulz a ťah, je ponúkaná v niekoľkých veľkostiach, s expanzným pomerom 44:1, 164:1 a 300:1.
Palivom je N<sub>2</sub>O<sub>4</sub>/MMH.

## Parametre
* Dĺžka:	12,00 palca (30,5 cm)
* Priemer:	6,00 palca (15,2 cm)
* Suchá váha:	8,00 libier (3,63 kg)
* Ťah: 490 N
* Palivo: NTO / MMH

## Použitie motora
* Orion (kozmická loď)
* H-II Transfer Vehicle
* Raketoplán STS
* Apollo (kozmická loď)
* Cassini (kozmická loď)
* ESA Automated Transfer Vehicle

## Galéria

Apollo RCS quad.jpg|4 motory RCS pouzite pre Apollo
Both Cassini main engines.jpg| Motor R-4D pouzity na kozmickej lodi Cassini
Gemini and Apollo rocket engines.jpg| RCS motory pouzite v projekte Gemini, Apllo - Motor R-4D vpravo



## Referencie

Kategória:Kozmonautika
Kategória:Raketové motory
Polanica

**Polanica** alebo **Palenica** (; ) je vrch v Oravských Beskydách. Leží nad obcou Mútne, približne  severozápadne od Námestova a prechádza ním štátna hranica s Poľskom.

## Poloha
Nachádza sa v strednej časti pohoria, v geomorfologickom podcelku Pilsko. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Námestovo a Powiatu żywieckeho a katastrálne územie obce Mútne a Jeleśnia. Najbližšími sídlami sú juhovýchodne ležiace Sihelné a Oravské Veselé, južne situované Mútne, severozápadne ležiaca Węgierska Górka a severovýchodne obec Korbielow. Vrch patrí do Chránenej krajinnej oblasti Horná Orava.

## Opis
Polanica alebo na iných mapách Palenica je súčasťou hlavného hrebeňa medzi Pilskom () a Troma kopcami (). Severným smerom susedí Kotarnica () a Romanka (), západným Tri kopce, Rysianka () a Lipowska (), južným Minčol () a východným Mechy () a Pilsko (). Hrebeňom vedie rozvodie Čierneho (na juhu) a Baltského mora (na severe); južné svahy sú pramennou oblasťou Mútňanky v povodí Bielej Oravy, voda zo severnej časti smeruje potokom Sopotnia Wielka do Koszarawy. Vrcholom vedie značený hrebeňový chodník.

### Výhľady
Súvislý, miestami riedky lesný porast vrcholovej časti umožňuje len veľmi obmedzený rozhľad. Neďaleké horské lúky a odlesnené časti umožňujú pozorovať okolité vrchy Oravských, Kysuckých, Sliezskych a Žywieckych Beskýd, Malú Fatru, Oravskú Maguru a Nízke Tatry.

## Prístup
* po  červenej značke na vrchol:
** od západu z Rysianky cez Tri kopce
** od východu zo sedla Hliny okolo chaty Pilsko
* po  zelenej značke:
** z Mútneho cez Mútňanské sedlo a Tri kopce
** z Oravského Veselého cez Pilsko
* po  modrej značke hlavným hrebeňom od juhu z Mútňanského sedla cez Tri kopce

## Referencie

## Pozri aj
* Pilsko (geomorfologický podcelok)
* Zoznam vrcholov v Oravských Beskydách

## Externé odkazy
* Poloha na turistickej mape

Kategória:Tisícovky na Slovensku
Kategória:Tisícovky v Poľsku
Kategória:Vrchy v Oravských Beskydách
Kategória:Vrchy v okrese Námestovo
Kategória:Mútne
Kategória:Vrchy v Żywieckych Beskydách
Kategória:Vrchy v Sliezskom vojvodstve
Súšava (vrch v Oravských Beskydách)

**Súšava** () je vrch v Oravských Beskydách. Leží nad obcou Mútne, približne  severozápadne od Námestova.

## Poloha
Nachádza sa v strednej časti pohoria, v geomorfologickom podcelku Pilsko. Vrch leží v Žilinskom kraji, v okrese Námestovo a na katastrálnom území obce Mútne. Najbližšími sídlami sú na južnom úpätí situované Mútne a juhovýchodne ležiace Oravské Veselé. Vrch patrí do Chránenej krajinnej oblasti Horná Orava.

## Opis
Súšava leží na južnom okraji rázsochy Mechov (), ktorá vybieha južným smerom z masívu Pilska (). Východným smerom susedí Magurka () a Dudová (), severne susedia Mechy, Pilsko a Munczolik () a západným smerom Okrúhle (), Spálený vrch () a Minčol (). Vrch patrí do povodia Bielej Oravy, kam z jeho svahov vodu odvádzajú prítoky potoka Mútnik. Na vrchol nevedie značený turistický chodník.

### Výhľady
Súšavu pokrýva nesúvislý lesný porast, ktorý umožňuje obmedzený rozhľad. Z vhodných lokalít je vidieť mnohé vrchy Oravských Beskýd, no tiež Kysucké a Moravsko-sliezske Beskydy, Malú Fatru, Oravskú Maguru, Chočské vrchy, Nízke a Vysoké Tatry.

## Prístup
Na vrchol nevedie značený turistický chodník a prístup je tak možný lesnými chodníkmi z obce Mútne.

## Referencie

## Pozri aj
* Pilsko (geomorfologický podcelok)
* Zoznam vrcholov v Oravských Beskydách

## Externé odkazy
* Poloha na turistickej mape

Kategória:Vrchy v Oravských Beskydách
Kategória:Tisícovky na Slovensku
Kategória:Vrchy v okrese Námestovo
Kategória:Mútne
Dvojhlavý sval ramena

**Dvojhlavý sval ramena** (, „dvojhlavý sval ruky") je kostrový sval ležiaci na prednej strane hornej končatiny medzi ramenom a lakťom, je ohýbačom lakťového a naťahovacieho ramenného kĺbu. Dvojhlavý sval ramena sa skladá z dvoch hláv, ktoré sú v jeho hornej časti upnuté na lopatke a spájajú sa do jedného "brušného svalu", ktorý sa v jeho spodnej časti upína k hornému predlaktiu.

## Štruktúra
vpravo|náhľad|Umiestnenie bicepsu. Dve rôzne farby predstavujú dva rôzne zväzky, ktoré tvoria biceps.
Dvojhlavý sval ramena je objemný a dlhý sval, spolu je s ramenným svalom a hákovým svalom jedným z troch svalov v prednom časti ramena, s ktorými zdieľa spoločné nervové zásobenie. Bol pomenovaný podľa svojej proximálnej časti rozdelenej na dve hlavy. Hlava, ktorá sa nachádza na vnútornej strane ramien sa nazýva krátka hlava (), naopak hlava ktorá sa nachádza na vonkajšej strane ramien sa označuje ako dlhá hlava ().  

**Krátka hlava** vychádza pomocou hrubej šľachy zo zobákovitého výbežku () na lopatke, kde zrastá s hákovým svalom. Pred hákovým svalom je umiestené bruško, ktoré mediálne nadväzuje na šľachu dlhej hlavy bicepsu. 

**Dlhá hlava** vychádza pomocou dlhej šľachy z dutiny ramenného kĺbu. Šľacha ustupuje od drobných hrbolikov ramennej kosti (), kde sa neúplne zlučuje s väzivovým lemom okolo jamky (). Táto šľacha, uzavretá v špeciálnom kĺbovom puzdre membrány fibrosa, sa oblúkovite umiestňuje na hlavu ramennej kosti, kde prebieha do kostných hrbolikov ramennej kosti. ().   

Svalové zväzky na konci brázdy nadväzujú na šľachu, z ktorých sa utvorí vretenovité bruško. To smeruje nadol pozdĺž ramena, kde sa pripája na laterálnu stranu krátkej hlavy svalu. Obe hlavy svalu začínajú v polovici ramena splývať, čím vytvárajú jednotný sval. Sval zostupne nadväzuje na oblasť lakťa, kde pomocou hrubej úponovej šľachy sa upína na drsnatinu vretennej kosti ().  

### Prívod nervov
Dvojhlavý sval ramena má spoločné nervové zásobenie s ostatnými dvoma svalmi prednej časti hornej končatiny. Svaly sú zásobované muskulokutánnym nervom. 

### Prívod krvi
Biceps je prekrvovaný ramennou tepnou. Tepna sa nachádza mediálne od šľachy v lakťovej jamke, preto šľacha bicepsu môže byť užitočná na nahmatanie brachiálneho pulzu.


Súbor:Animation triceps biceps.gif|Pohyb bicepsu a tricepsu pri ohýbaní ramena
Súbor:Kelly Lynn bicep flex 2.jpg|Deliaca čiara medzi dlhou a krátkou hlavou bicepsu


## Funkcia
Dvojhlavý sval ramena vyvoláva v lakťovom kĺbe supináciu a flexiu. Obidve hlavy majú v ramennom kĺbe odlišnú funkciu. Krátka hlava flektuje a addukuje podobne ako u hákového svalu, dlhá hlava abdukuje; okrem toho umiestenie odstupovej šľachy v kĺbovej dutine a jej vzťahu k hlave ramennej kosti prispieva k zabezpečeniu kontaktu kĺbových plôch ramenného kĺbu.

## Referencie


Kategória:Svaly hornej končatiny
Kostol svätého Jána Krstiteľa (Ivanka pri Dunaji)

**Kostol svätého Jána Krstiteľa** je kostol v Ivanke pri Dunaji v okrese Senec na Moyzesovej ulici 590.

Je to poradovo tretí kostol na tomto mieste. Prvý kostol postavili učeníci sv. Cyrila a Metoda, bola to iba jednoduchá kaplnka z dreva. Druhý kostol (kedy bol postavený, sa nepodarilo zistiť), bol v roku 1730 ešte opravovaný. Postavený bol z kameňa, chór mal z dreva. Keď sa kopali základy pre stĺpy, ktoré dnes držia rozšírený chór, prišlo sa na základy tohto druhého kostola.

Stavba súčasného kostola začala v roku 1770. Stavba veže trvala 2 roky. Vežové hodiny boli zadovážené v roku 1880 z Viedne. Organ je z roku 1906. V roku 1991 bola strecha veže nanovo postavená.

Do gule pod krížom boli uschované dokumenty svedčiace o tejto dobe – ako určité posolstvo pre budúcich Ivančanov.

## Referencie

## Iné projekty

Kategória:Kostoly v okrese Senec
Kategória:Ivanka pri Dunaji
Kategória:Kostoly zasvätené svätému Jánovi Krstiteľovi na Slovensku
Záhradský potok

**Záhradský potok** je potok v regióne Kopanice na území obce Lubina v okrese Nové Mesto nad Váhom v Trenčianskom kraji. Je pravostranným prítokom Kamečnice a má dĺžku . Je vodným tokom V. rádu. 

## Prameň
Pramení v  v centrálnej časti územia obce Lubina, v zmiešanom poľnohospodárskom a lesnom extraviláne na južnom svahu lesa *Nad žľabom*. Patrí do okresu Nové Mesto nad Váhom v Trenčianskom kraji a nachádza sa v geomorfologickom celku Biele Karpaty v geomorfologickom podcelku Javorinská hornatina.
## Opis toku
Od prameňa tečie juhovýchodným smerom lesným a poľnohospodárskym extravilánom územia obce Lubina, v celom svojom toku sleduje tento smer, preteká lesom *Žľab*,  ľavým brehom obmýva les *Záhradská* i kopanicu *Záhradská* v Lubine, tesne pred zaústením vteká do intravilánu kopanice *Podkozince* v Lubine a ústi do Kamečnice ako jej pravostranný prítok. 
Vodný tok *Záhradský potok* nemá významnejší prítok.

## Pôvod názvu
Vodný tok *Záhradský potok* na území obce Lubina má pôvod v toponyme lesa *Záhradská*, prípadne susediacej kopanice *Záhradská*, v priestore ktorých preteká. Z toponyma *Záhradská* kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe *Záhradský potok* ako súčasť veľmi početnej skupiny názvov v slovenskej toponymii, najmä hydronymii..   

Názov vodného toku *Záhradský potok* bol štandardizovaný v roku 2009.
V priestore slovenskej hydronymie potokov hydronymum *Záhradský potok* je jedinečným hydronymom (február 2022).  
## Referencie

 
Kategória:Vodné toky v okrese Nové Mesto nad Váhom 
Kategória:Potoky na Slovensku 
Kategória:Vodné toky v Bielych Karpatoch
Kategória:Povodie Váhu
Kategória:Lubina (okres Nové Mesto nad Váhom)